Συχνά, η κληρονομικότητα ή ορμονικές διαταραχές μπορεί να ευθύνονται για την εμφάνιση υπερτρίχωσης. Στις γυναίκες, κατά την εφηβεία, την εγκυμοσύνη, την εμμηνόπαυση ή στην τρίτη ηλικία, μπορεί να παρατηρηθεί αύξηση των τριχών σε περιοχές που προηγουμένως ήταν άτριχες. Η ανάπτυξη των τριχών μπορεί επίσης να επηρεαστεί και από άλλους παράγοντες όπως η παχυσαρκία, το στρες και η λήψη ορισμένων φαρμάκων.